钦定古今图书集成/理学汇编/学行典/第237卷 > 罗让
## 钦定古今图书集成/理学汇编/学行典/第237卷 > 罗让

按《唐书罗珦传》：“珦子让，字景宣，以文学，蚤有誉，举进
士、宏辞、贤良方正，皆高第，为咸阳尉。父丧，几毁灭。服
除，布衣粝饭，不应辟署十馀年。淮南节度使李鄘即
所居敦请置幕府，除监察御史，位给事中，累迁福建
观察使兼御史中丞，有仁惠名。或以婢遗让者，问所
从，答曰：‘女兄九人皆为官所卖，留者独老母耳’。让惨”
然，为燹券，召母归之。入为散骑常侍，拜江西观察使。
卒，年七十一，赠礼部尚书。